Нядаўна ў рэдакцыю звярнуліся людзі, якія паведамілі нечым падобную гісторыю. Новую стаянку, што насупраць гарадскога пляжа, пабудавалі роўна на тым месцы, дзе браслаўчане і госці горада гадамі, калі не сказаць дзесяцігоддзямі хадзілі да возера. Маецца на ўвазе шлях “цэнтр – вуліца Карла Лібкнехта – лесвіца, што ля цэнтра сацабслугоўвання – пляж”. Такі маршрут прыкладна на 700-800 метраў карацейшы, калі б ісці па вуліцы Булойчыка, ды і транспарту няма, што зручней і бяспечней, асабліва для дзяцей.